Umsatz machä heisi wellä dört undä.  Dass das nid ufgoht heisi erscht schpöter usägfundä!  Dr Pleitegeier isch ummägflogä.  D'Flügel gstreckt, au das isch nid gloge!    Dass d'Schwyzer nid witercho si, an däm het's  nid gläge!  Au d'Oranier heis nid so lo rägnä.  Organisiärä isch halt scho no schwer  und villnä ä brutali Lehr.    In Buäbädorf mit em Fan-Programm heisi  usgseh wiä ä Quick vom Leisi.  Hejo, rundherum alles versprochä wiä wild  S'het geh für alli ä super Bild.    Kies heisi anägfahrä, me glaubts jo nid  2'500 m3, nei, was für ä Shit!  Denn no zahlä, dass mä am Grossbildschirm cha luägä!  Mir si jo nid blöd, das goht au dehai mit Chips und Bier  und chasch erscht no luägä mit dä Buäbä!    Und d'Stüürzahler si jo sowieso diä blödä gsi a däm Alass.  Mr si eus vorcho wiä im Mittelalter:  heisi au gmacht nochärä Chranket än Aderlass.    Gspürä diämer das an dä Stüürä.  Brennä duäts und denn au no Füürä!  S'Portemonnaie leer und nüd derzueglehrt heimer.  Denn das Fescht heisi guät organisiert, eusi Pappeheimer!    Überneh chamä sich schnäll, me het's jo gseh.  Villnä duät das jetzt no  weh!  Mir als Chischtäflicker hei das Joor s'Sujet sehr schnäll gfunde  und d'Schmärzä vom Gäld scho lengscht überwundä.    Als EM-Pleitegeier si mir unterwägs,  wiä an dr EM mit Tricks und Gäggs.  Scho am Nomidaag simmer bsoffä ufem Wage.  Wie mer heichömä? Me muess uns trage!